CELEX: 62019TA0265
Language: fi
Date: 2021-06-30 00:00:00
Title: Asia T-265/19: Unionin yleisen tuomioistuimen tuomio 30.6.2021 – Italia v. komissio (Maataloustukirahasto ja maaseuturahasto – Rahoituksen ulkopuolelle jätetyt menot – Italian tasavallan menot – Tilien tarkastaminen ja hyväksyminen – Sääntöjenmukaisuuden tarkastaminen – Rahoitusoikaisut – Asetus (EU) N:o 1306/2013 – Taloudellisen vahingon vaara – Asetus (EY) N:o 1290/2005 – Asetus (EY) N:o 885/2006 – Ensimmäisen asteen hallinnollinen tai oikeudellinen päätös – Väärinkäytöksen olemassaolo)

16.8.2021   
            
            
               FI
            
            
               Euroopan unionin virallinen lehti
            
            
               C 329/18
            
         
      Unionin yleisen tuomioistuimen tuomio 30.6.2021 – Italia v. komissio
      (Asia T-265/19) (1)
      
      (Maataloustukirahasto ja maaseuturahasto - Rahoituksen ulkopuolelle jätetyt menot - Italian tasavallan menot - Tilien tarkastaminen ja hyväksyminen - Sääntöjenmukaisuuden tarkastaminen - Rahoitusoikaisut - Asetus (EU) N:o 1306/2013 - Taloudellisen vahingon vaara - Asetus (EY) N:o 1290/2005 - Asetus (EY) N:o 885/2006 - Ensimmäisen asteen hallinnollinen tai oikeudellinen päätös - Väärinkäytöksen olemassaolo)
      (2021/C 329/22)
      Oikeudenkäyntikieli: italia
      
         Asianosaiset
      
      
         Kantaja: Italian tasavalta (asiamies: G. Palmieri, avustajinaan R. Guizzi, A. Giordano ja L. Vignato, avvocati dello Stato)
      
         Vastaaja: Euroopan komissio (asiamiehet: D. Bianchi, J. Aquilina ja F. Moro)
      
         Oikeudenkäynnin kohde
      
      SEUT 263 artiklaan perustuva vaatimus, jossa vaaditaan Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 12.2.2019 annetun komission täytäntöönpanopäätöksen (EU) 2019/265 (EUVL 2019, L 44, 14) osittaista kumoamista siltä osin kuin se koskee tiettyjä Italian tasavallan menoja.
      
         Tuomiolauselma
      
      
                  1)
               
               
                  Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 12.2.2019 annettu komission täytäntöönpanopäätös (EU) 2019/265 kumotaan siltä osin kuin siinä jätetään unionin rahoituksen ulkopuolelle tietyt Italian tasavallan menot 305 122,74 euron määrän osalta.
               
            
                  2)
               
               
                  Kanne hylätään muilta osin.
               
            
                  3)
               
               
                  Italian tasavalta ja Euroopan komissio vastaavat omista oikeudenkäyntikuluistaan.
               
            
         (1)  EUVL C 206, 17.6.2019.